Sinp'o
<s>Sinp'o čita se Sinpho (korejski: 신포시) je lučki grad od 152,759 stanovnika (130,951 u centru) na istoku Demokratske Narodne Republike Koreje u Provinciji Južni Hamgyŏng.</s>

<s>Sinp'o je centar ribarstva u zemlji, mjesto sa najvećom ribarskom flotom i najveća pomorska baza Korejske narodne armije.</s>

<s>Geografske karakteristike</s>

<s>Sinp'o leži na obali Japanskog mora, udaljen 67,5 km istočno od provincijskog centra Hamhŭnga.</s><s>Mjesto je odlična prirodna luka u zaljevu Yanghwa, zaštićena rtom Sondo i nevelikim otokom Mayang (8 km²).</s><s>Na otoku se nalazi pomorska baza.</s>

<s>Teren Sinp'a je najvećim dijelom ravničarski i ne prelazi 100 metara nadmorske visine, tek na zapadu uzdiže se planinski masiv Kodubong sa planinama visokim do 703 m.</s>

<s>Grad ima oceansku klimu sa prosječnom temperaturom od -3,2 °C u januaru i 22.4 °C u augustu.</s>

<s>Administrativno je podjeljen na 16 dongova (kvartova) i 6 
ria (sela), tako da 85.7 % njegovih stanovnika živi u urbanim a 14.3 % u ruralnim dijelovima.</s>

<s>Historija 
Još tokom 19. vijeka Sinp'o je bio ribarsko selo, u kom je 1936. (za Japanske okupacije) osnovano ribarsko poduzeće u kom je radilo 1000 
lokalnih ribara.</s><s>Nakon 1945. jako je naraslo (1953. proradila je i tvornica konzervi), pa je danas najveće u zemlji.</s><s>Od 1969. ima i institut za marikulturu, a 1979. otpočeo je sa radom univerzitet za ribarstvo u Sinp'u.</s><s>Sinp'o je status grada dobio 1960.</s><s>Postao je poznat 1994. kad je odabran za mjesto u kom se trebala na bazi američko-sjevernorejskog sporazuma podići nuklearna centrala snage 1000 MW.</s><s>Do realizacije nije došlo jer su se Sjedinjene Američke Države povukle iz dogovora, pa je na kraju 2003. i službeno zaustavljen.</s>

<s>Pored ribarstva za ekonomiju grada značajno je i brodogradilište, za koje se pretpostavlja da se ne bavi samo popravkom i gradnjom ribarskih i trgovačkih brodova, 
već i podmornica iz kojih se mogu lansirati balističke rakete.</s>

<s>Čak se sumnja da je odjel za podmornice smješten u pomorskoj bazi na otoku Mayang.</s>

<s>Izvori</s>

<s>Vanjske veze</s>

<s>[https://www.mansudae-korea.com/sinpo Sinpo [신포시] 
Gradovi u Sjevernoj Koreji</s>

